**Servisno – dodávateľská zmluva na pozáručný servis, údržbu batériových zdrojov nepretržitého napájania UPS a dodávku ventilátorov**

uzavretá v zmysle § 269 ods. 2 Obchodného zákonníka v platnom znení (ďalej len „Zmluva“)

Objednávateľ: **Slovenská konsolidačná, a.s.**

so sídlom: Cintorínska 21, 814 99 Bratislava 1

IČO: 35 776 005, IČ DPH: .......................

zapísaná v Obchodnom registri Okresného súdu Bratislava I, oddiel: Sa, vložka č. 2257/B

zastúpená: .......................................

a ...........................................................

(ďalej len „Objednávateľ“)

a

Poskytovateľ: .............................................**.**

so sídlom: .............................................

IČO: ......................., IČ DPH: SK .............................

zapísaná v Obchodnom registri Okresného súdu ........................., Oddiel: ....., Vložka č.: ..............

zastúpená: ................................

(ďalej len „Poskytovateľ“)

(Objednávateľ a Poskytovateľ ďalej aj ako „Zmluvná strana“, spoločne aj ako „Zmluvné strany“)

**Preambula**

Zmluvné strany uzatvárajú túto zmluvu na základe výsledkov verejného obstarávania zákazky z nízkou hodnotou na poskytnutie služby, ktoré realizoval verejný obstarávateľ v zmysle § 117 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov, a ktorej predmetom je pozáručný servis, údržba dvoch batériových zdrojov nepretržitého napájania UPS ako aj dodanie a výmena ventilátorov v jednom z nich. Zmluvné strany súčasne vyhlasujú, že táto zmluva je čo do vecných a právnych parametrov v súlade s požiadavkami predmetného verejného obstarávania.

**Článok I**

**Predmet zmluvy**

1. Predmetom Zmluvy je poskytovanie pravidelnej profylaktickej prehliadky/údržby funkčnosti batériových zdrojov nepretržitého napájania UPS AEG Protect 8.33 – 80 kVA a UPS AEG Protect 3.33 – 20 kVA na obdobie 24 mesiacov a dodanie a výmena 9 kusov ventilátorov pre UPS Protect 8.33. Predmetom profylaktickej prehliadky/údržby sú:

a) UPS AEG typ Protect 8.33 – 80 kVA vrátane batérií ACEDIS ST800 (12V, 98 Ah), spolu 64 ks batérií, dátum obstarania 03/2014,

b) UPS AEG typ Protect 3.33 – 20 kVA vrátane batérii PowerSonic PG12V45 (12V, 45Ah), spolu 32 ks batérii, dátum obstarania 07/2010,

1. Profylaktická prehliadka/údržba v zmysle čl. I bod 1 v sebe zahŕňa nasledovné služby:
2. dvakrát ročne poskytnutie profylaktickej údržby batériových zdrojov, minimálne v rozsahu:
	1. vizuálna kontrola záložného zdroja elektronických dosiek, kabeláže, ventilátorov, znečistenia ventilačných otvorov, batérií,
	2. kontrola základných funkcií záložného zdroja:
* zapnutie a vypnutie,
* normálne prevádzkové parametre (sieť prítomná),
* režim zálohovania (simulácia výpadku siete, prechod do sieťového režimu),
* dobíjanie batérií (korektné ukončenie),
* manuálny By-Pass (ak je to možné),
* testovanie komunikácie
	1. odstránenie prachu, výmena prachových filtrov,
	2. kontrola mechanickej funkčnosti ventilátorov,
	3. kontrola dotiahnutia svoriek elektrických svorkovníc a elektrických. spojov,
	4. čistenie batériového zdroja a nastavenie parametrov určených výrobcom,
1. jedenkrát ročne realizovať kapacitný test batérií,
2. vyhotovenie záznamu z vykonanej profylaktickej kontroly s uvedením zistených a odstránených závad, odporučenia pre ďalšie prevádzkovanie UPS. Ukončenie profylaktickej prehliadky potvrdí Objednávateľ podpisom protokolu /súpis vykonaných prác. Deň potvrdenia súpisu/protokolu sa považuje za deň protokolárneho prevzatia prác Objednávateľom.
3. Poskytovateľ sa zaväzuje poskytnúť Objednávateľovi komplexný pozáručný servis UPS v nasledovnom rozsahu:
	1. zabezpečenie hot-line služby 24 hodín denne, 7 dní v týždni, celoročný monitoring predmetu zákazky v dohľadovom centre,
	2. reakčná odozva na poskytnutie servisného zásahu do 12 hodín od nahlásenia poruchy,
	3. odstránenie problému/poruchy do 48 hodín od nahlásenia požiadavky elektronickou formou - emailom, pričom za odstránenie poruchy sa bude považovať aj zabezpečenie zálohovaného napájania prevádzkovej záťaže iným porovnateľným technickým riešením.
4. Súčasťou služieb spojených s profylaktickou údržbou batériových zdrojov sú služby spojené s opravou všetkých funkčných závad vzniknutých pri riadnom užívaní UPS, výmena náhradných dielov pre riadnu prevádzku UPS, vrátane batérií, pričom náklady dodávateľa spojené s dopravou (dopravné náklady) sú zahrnuté v cene. Potrebný materiál bude obstaraný na základe doporučenia dodávateľa služieb formou samostatnej objednávky/zmluvy. Cena za takto objednaný materiál nie je zohľadnená v cene služieb.
5. Demontáž pôvodných 9 ks ventilátorov, dodávka a montáž nových 9 ks ventilátorov s nasledovnými požadovanými technickými parametrami:

|  |
| --- |
| **Ventilátor EBMpapst typ W2S130-AA03-01** |
| **Popis** | **Hodnota / parameter** |
| Napätie | 230Vac |
| Frekvencia | 50/60Hz |
| Výkon | 45/39W |
| Max. teplota okolia | 70°C |
| Ochrana | tepelná |
| Rozmery | 150 x 55 mm |
| Materiál - korpus | hliník |
| Materiál - listy | oceľ |
| Dĺžka káblov | 330 mm |

1. Profylaktická prehliadka, služby servisnej údržby UPS zariadení a dodávka a montáž ventilátorov musia byť zabezpečené Poskytovateľom v takom rozsahu, aby boli splnené všetky požiadavky stanovené normami STN, príslušnou legislatívou a výrobcom počas pozáručnej doby

**Článok II**

**Cena a platobné podmienky**

1. Cena za predmet Zmluvy bola stanovená dohodou medzi Objednávateľom a Poskytovateľom v celkovej výške ............... **eur** bez DPH na obdobie trvania zmluvy, tzn. 24 mesiacov. Táto cena predstavuje súčet cien za jednotlivé plnenie v zmysle čl. I bod 1. zmluvy, ktoré sú dohodnuté Zmluvnými stranami v nasledovnej výške:
	* + 1. cena za predmet zmluvy v zmysle čl. I bod 1 a) bola dohodnutá Zmluvnými stranami vo výške **......... eur** bez DPH
			2. cena za predmet zmluvy v zmysle čl. I bod 1 b) bola dohodnutá Zmluvnými stranami vo výške **.............. eur** bez DPH
			3. cena za predmet zmluvy v zmysle čl. I bod 5 bola dohodnutá Zmluvnými stranami vo výške **......... eur** bez DPH
2. Objednávateľovi vzniká povinnosť na zaplatenie ceny po riadnom splnení predmetu tejto Zmluvy Poskytovateľom na základe vystavenej faktúry. Dohodnutú cenu bude Poskytovateľ fakturovať za servisnú časť (bod 1, písm. a,b) raz za 6 mesiacov, vždy vo výške štvrtiny celkovej sumy. Každý predmet profylaktickej prehliadky/údržby sa bude fakturovať zvlášť, tzn. ................. **eur** bez DPH za predmet zmluvy v zmysle čl. I bod 1 písm. a) raz za 6 mesiacov, a ................. **eur** bez DPH za predmet zmluvy v zmysle čl. I bod 1 písm. b) raz za 6 mesiacov. Za dodávateľskú časť (bod 1 písm. c) Zmluvy vystaví Poskytovateľ faktúru po jej vykonaní a písomnom potvrdení protokolu/súpisu vykonaných prác Objednávateľom.
3. Cena podľa čl. II bod 1. zahŕňa v sebe všetky náklady, ktoré vzniknú Poskytovateľovi pri plnení predmetu Zmluvy alebo v súvislosti s ním vrátane dopravy, okrem výnimky uvedenej v čl. I bod 4. (cena za objednaný materiál).
4. Splatnosť faktúry je 14 dní odo dňa jej doručenia Objednávateľovi. Faktúra sa považuje za uhradenú dňom odpísania dlžnej sumy z účtu Objednávateľa v prospech účtu Poskytovateľa.
5. Poskytovateľ je povinný uvádzať vo faktúre všetky náležitosti daňového dokladu a číslo objednávky Objednávateľa. V prípade, ak faktúra nespĺňa náležitosti podľa zákona a podľa tejto zmluvy, má Objednávateľ právo vrátiť faktúru bez úhrady Poskytovateľovi na doplnenie a opravu. Po doručení opravnej lehoty platí bod 4 tohto článku.
6. Neoddeliteľnou súčasťou faktúry je protokol/súpis vykonaných prác vyhotovený v zmysle čl. I bod 2. písm. c.) tejto zmluvy.
7. DPH bude účtovaná v súlade s platnými právnymi predpismi.
8. Poskytovateľ berie na vedomie, že v zmysle zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov (ďalej len zákon č. 215/2019“) mu vznikne povinnosť vydávať, okrem faktúry podľa tohto článku zmluvy, aj zaručenú elektronickú faktúru podľa zákona č. 215/2019. Objednávateľ berie na vedomie, že v zmysle zákona č. 215/2019 mu vznikne povinnosť prijímať od poskytovateľa, okrem faktúry tohto článku zmluvy, aj zaručenú elektronickú faktúru, ktorú bude povinný vydávať poskytovateľ podľa zákona č. 215/2019.

**Článok III**

**Miesto, podmienky a termín plnenia**

1. Poskytovateľ je povinný plniť predmet Zmluvy prioritne v sídle Objednávateľa a podľa potreby a dohody s Objednávateľom i vo svojich priestoroch.
2. Objednávateľ je povinný:
3. umožniť Poskytovateľovi plnenie Zmluvy, spolupracovať s Poskytovateľom pri plnení predmetu Zmluvy, a to najmä poskytnúť úplné a pravdivé informácie potrebné pre riadne plnenie záväzkov Poskytovateľa,
4. umožniť prístup k zariadeniam, ktoré sú určené na plnenie predmetu Zmluvy pracovníkom Poskytovateľa tak, aby mohli plniť predmet Zmluvy.
5. Poskytovateľ je povinný:
6. plniť predmet Zmluvy v požadovanej kvalite, množstve a prostredníctvom zamestnancov s príslušnou kvalifikáciou,
7. akceptovať podmienky Objednávateľa pre plnenie predmetu Zmluvy a podmienky pre prístup na miesto plnenia, to najmä:
8. dodávku tovaru na miesto plnenia vrátane vyloženia, vynesenia na príslušné poschodie, demontáže a montáže na mieste plnenia,
9. montáž vrátane ekologickej likvidácie odpadu,
10. ekologickej likvidácia pôvodných ventilátorov,
11. dodanie a výmenu ventilátorov vykonať do 14 pracovných dní od účinnosti tejto Zmluvy,
12. všetky použité materiály a technické zariadenia musia byť nové, nepoužité, platne certifikované, resp. musia byť v súlade s príslušnými právnymi predpismi upravujúcimi certifikáciu a preukazovanie zhody výrobkov,
13. predložiť zoznam všetkých zamestnancov, ktorí budú vykonávať výmenu ventilátorov a to najneskôr v deň zahájenia prác
14. pri poskytovaných službách a prácach dodržiavať platné predpisy BOZP a ochrane pred požiarmi.
15. Poskytovateľ je povinný do 5 pracovných dní od účinnosti Zmluvy predložiť
	1. kópiu oprávnenia na montáž, opravy a údržbu vyhradených technických zariadení podľa zákona č. 124/2006 Z.z. o bezpečnosti a ochrane zdravia pri práci a o zmene a doplnení zákonov a kópiu oprávnení zamestnancov pre odbornú spôsobilosť osôb na činnosť podľa vyhlášky MPaSV SR č. 50/2009. Aspoň 1 zamestnanec musí disponovať osvedčením podľa § 23 vyhlášky č. 508/2009 pre elektrotechnika na riadenie činností alebo na riadenie prevádzky vykonávaných na technickom elektrickom zariadení, ostatní zamestnanci minimálne osvedčenia podľa § 22 vyhlášky č. 508/2009 Z.z. – samostatný elektrotechnik,
	2. kópiu Potvrdenia o servisnom partnerstve od autorizovaného zastúpenia výrobcu UPS zariadení na Slovensku, nie staršie ako 2 roky,
	3. certifikáty aspoň 2 zamestnancov vyškolených na daný typ UPS u výrobcu,
	4. čestné prehlásenie, že disponuje servisným software s platnou licenciou a náhradnými dielmi pre dané UPS,
	5. rozpis cien za profylaktickú prehliadku jednotlivých zariadení s členením na ½ ročné obdobie za celé zmluvné obdobie tzn. 24 mesiacov.
16. Zmluvné strany si pre poskytovanie potrebnej súčinnosti určili tieto kontaktné osoby:

Kontaktná osoba za Objednávateľa:

Zodpovedný pracovník: ......................., tel. 02/.................., e-mail: ,,,,,,,,,,,,,,,,,,,@konsolidacna.sk

Kontaktná osoba za Poskytovateľa:

Zodpovedný pracovník: ............................., tel. ................., e-mail: .............................

1. Poskytovateľ je povinný plniť predmet Zmluvy v termínoch uvedených v bode 3 a v čl. I bod 2, 3 tejto Zmluvy. Plnenie sa považuje za zrealizované dňom potvrdenia súpisu vykonaných prác Objednávateľom.

**Článok IV.**

**Záručná doba a zodpovednosť za vady**

1. Poskytovateľ poskytuje Objednávateľovi záruku na plnenie predmetu uvedeného v čl. I tejto zmluvy a to v celkovej dĺžke 24 mesiacov.
2. Záručná doba začína plynúť odo dňa protokolárneho prevzatia prác Objednávateľom. Objednávateľ je oprávnený prípadné zistené vady uplatňovať v záručnej dobe. Reklamácia sa bude uplatňovať e-mailom na adresu kontaktnej osoby Poskytovateľa uvedenú v čl. III, ak sa Zmluvné strany nedohodnú inak.
3. Poskytovateľ je povinný nastúpiť na plnenie oprávnene reklamovaného predmetu Zmluvy bez zbytočného odkladu, najneskôr do 30 dní odo dňa uplatnenia reklamácie Objednávateľom.

**Článok V.**

**Zmluvné sankcie**

1. Zmluvné strany sa dohodli, že v prípade omeškania Poskytovateľa s plnením povinností, ktoré mu vyplývajú z tejto zmluvy, je Objednávateľ oprávnený požadovať od Poskytovateľa zmluvnú pokutu vo výške 15,00 eur za každý aj začatý deň omeškania. Tým nie je dotknutý nárok Objednávateľa na náhradu škody, ktorá vznikla v dôsledku porušenia zmluvnej povinnosti.

**Článok VI.**

**Trvanie zmluvy**

1. Táto zmluva sa uzatvára na dobu 24 mesiacov odo dňa jej účinnosti.
2. Táto zmluva môže pred dohodnutou dobou jej trvania zaniknúť:
	* + 1. písomnou dohodou Zmluvných strán,
			2. výpoveďou,
			3. odstúpením od Zmluvy.
3. Táto zmluva môže byť ktoroukoľvek zo Zmluvných strán vypovedaná bez uvedenia dôvodu. Výpoveď musí byť písomná a doručená druhej Zmluvnej strane, inak je neplatná. Výpovedná doba je dvojmesačná a začína plynúť prvým dňom kalendárneho mesiaca nasledujúceho po doručení písomnej výpovede druhej Zmluvnej strane.
4. Zmluvné strany sú oprávnené odstúpiť od Zmluvy pri podstatnom porušení zmluvných povinnosti a požadovať náhradu škody, ktorá im týmto vznikla.
5. Za podstatné porušenie zmluvných povinnosti Objednávateľa sa považuje aj neuhradenie faktúry Objednávateľom po lehote splatnosti o viac ako 30 dní, ani po opakovanej výzve Poskytovateľa na jej úhradu.
6. Objednávateľ je oprávnený odstúpiť od tejto Zmluvy z nasledovných dôvodov:
7. strata nevyhnutnej kvalifikácie Poskytovateľa,
8. závažné porušenie povinnosti Poskytovateľa podľa tejto Zmluvy, pričom závažným porušením Poskytovateľa sa rozumie:
	1. nenastúpenie Poskytovateľa na servisný zásah ani po opakovanej výzve Objednávateľa,
	2. nesplnenie povinnosti Poskytovateľa uvedených v čl. I bod 2, 3 a v čl. III bod 3.
9. Odstúpenie od Zmluvy oznámi odstupujúca strana druhej Zmluvnej strane písomne, doporučenou zásielkou na adresu jej sídla uvedenú v záhlaví tejto zmluvy a to bez zbytočného odkladu po tom, ako sa o podstatnom porušení Zmluvy dozvedela.

**Článok VII**

**Spoločné a záverečné ustanovenia**

1. Táto zmluva sa vyhotovuje v štyroch rovnopisoch, dva pre Objednávateľa a dva pre Poskytovateľa.
2. Zmluvné strany prehlasujú, že táto Zmluva je prejavom ich skutočnej a vážnej vôle, že túto Zmluvu neuzatvárajú v tiesni, ani za nápadne nevýhodných podmienok, a že jednotlivým ustanoveniam tejto Zmluvy porozumeli a s týmito bez výhrad súhlasia, čo potvrdzujú vlastnoručnými podpismi.
3. Túto Zmluvu je možné meniť a dopĺňať iba písomným dodatkom podpísaným oboma Zmluvnými stranami, ak v tejto zmluve nie je dohodnuté inak.
4. Práva a povinnosti neupravené touto zmluvou sa riadia ustanoveniami Obchodného zákonníka a ostatnými všeobecne záväznými právnymi predpismi.
5. Táto Zmluva nadobúda platnosť dňom jej podpísania oprávnenými zástupcami oboch Zmluvných strán a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky v zmysle zákona č. 211/2000 Z.z. o slobodnom prístupe k informáciám a o zmene a doplnení niektorých zákonom.

Za Objednávateľa:

V Bratislave, dňa ..............

...................................................... ...........................................................

 Slovenská konsolidačná, a.s. Slovenská konsolidačná, a.s.

Za Poskytovateľa:

V Bratislave, dňa ..............

.....................................................